Լիբանանի նախագահի հայտարարություններից մի քանի ժամ անց իրադրությանը միջամտեց Ֆրանսիայի նախագահ Էմանյուել Մակրոնը: «Ես զրուցել եմ Սաուդյան Արաբիայի թագաժառանգ Մոհամադ Բին Սալմանի և Լիբանանի վարչապետ Սաադ Հարիրիի հետ, և մենք պայմանավորվեցինք, որ ես Հարիրիին մի քանի օրով կհրավիրեմ Ֆրանսիա` ընտանիքի անդամների հետ միասին: Սա բարեկամական քայլ է, որի նպատակն է վերահաստատել կայունությունն ու հանդարտությունը Լիբանանի տարածքում», - հայտարարում էր Ֆրանսիայի նախագահը: